পাট সেক্টরের সার্বিক উন্নয়নে পাটবীজ আমদানী নির্ভরতা হ্রাস করে উচ্চ ফলনশীল (উফশী) পাটবীজ উৎপাদনে আত্মনির্ভরশীলতা অর্জন এবং মানসম্মত তোষা পাট উৎপাদনে কৃষকদের উদ্বুদ্ধকরণ ও অব্যাহত সহায়তা প্রদনের লক্ষ্যে বস্ত্র ও পাট মন্ত্রণালয়ের তত্ত্বাবধানে পাট অধিদপ্তর কর্তৃক বাস্তবায়নের নিমিত্ত বর্তমান সরকার ‘‘উচ্চ ফলনশীল (উফশী) পাট ও পাটবীজ উৎপাদন এবং উন্নত পাট পচন’’ শীর্ষক প্রকল্প গ্রহণ করেছে। প্রকল্পের মেয়াদ জুলাই,২০১১ হতে জুন, ২০১৬ পর্যন্ত এবং দেশের ৪৪টি জেলার ২০০টি উপজেলায় প্রকল্পের কার্যক্রম বিস্তৃত। প্রকল্পের আওতায় প্রতি বছর নির্বাচিত ৫০,০০০ জন চাষীর ৭,৫০০-১০,০০০ একর জমিতে ১,৫০০-২,০০০ মেঃটন উফশী পাটবীজ এবং ২ (দুই) লক্ষ চাষীর ২(দুই) লক্ষ একর জমিতে ১২-১৪ লক্ষ বেল মানসম্মত তোষা পাট উৎপাদনের কার্যক্রম চলছে। এ লক্ষ্যে প্রকল্পভূক্ত পাট চাষীদেরকে বিনামূল্যে কৃষি উপকরণ ও যন্ত্রপাতি সরবরাহ এবং প্রয়োজনীয় প্রশিক্ষণ প্রদান করা হচ্ছে।